LinuxDoc: Το πρώτο σας έγγραφο
Description: This is issue 21 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #21
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 3. Το πρώτο σας έγγραφο ### 3.1 Basic structure (Βασική Δομή) Αρχίζοντας, πρέπει να προσθέσετε τις παρακάτω γραμμές στην αρχή του εγγράφου σας: <!doctype linuxdoc system> <article> <title>Βάλτε εδώ τον τίτλο που θέλετε</title> <author> Όνομα συγγραφέα, το e-mail του, κλπ... </author> <date> έκδοση και ημερομηνία </date> Στη συνέχεια, αν θέλετε να περιγράψετε περιληπτικά το περιεχόμενο του εγγράφου, βάλτε τα tags <abstract> πρίν την παράγραφο της περίληψης και </abstract> στο τέλος της περίληψης. Μετά από αυτά, βάλτε το tag <toc> το οποίο σημαίνει Table of Contents (Πίνακας περιεχομένων). ### 3.2 Κεφάλαια και ενότητες Κάθε φορά, που θα θέλετε να ξεκινήσετε ένα νέο κεφάλαιο, θα πρέπει να βάζετε, πριν αρχίσετε, το tag <sect> και δίπλα του να γράφετε τον τίτλο του κεφαλαίου. Προσέξτε, σε αυτό το σημείο, πως δεν είναι ανάγκη να αριθμείτε τα κεφάλαιά σας, γιατί αυτό γίνεται αυτόματα από το tag <sect>. Με τον ίδιο ακριβώς τρόπο, μπορείτε να δημιουργήσετε ενότητες μέσα στα κεφάλαια, και μάλιστα ενότητες διαφόρων επιπέδων: Εισάγοντας το tag <sect1> και μετά από αυτό έναν τίτλο, αυτομάτως δημιουργείται μία ενότητα δευτέρου επιπέδου (αριθμημένη κατάλληλα). Η αρίθμησή της έχει 2 μέρη (αφού είναι δευτέρου επιπέδου) και ακολουθή την μορφή Χ.Υ. Χ είναι ο αριθμός του κεφαλαίου, μέσα στον οποίο βρίσκεται η ενότητα, ενώ το Υ είναι ο αριθμός της ενότητας. Προσέξτε ότι το Υ δεν αυξάνεται συνεχώς, αλλά ξαναπέρνει την τιμή 1 όταν φτιάξετε μια ενότητα σε καινούριο κεφάλαιο. Με παρόμοιο τρόπο, λοιπόν, μπορείτε να ορίσετε και ενότητες μεγαλύτερου επιπέδου, έως και 5ου, με το tag <sectN>, όπου το Ν πέρνει τις τιμές από 1 μέχρι 4. ### 3.3 Μορφοποίηση του κειμένου Για να ορίσετε μια νέα παράγραφο, αρκεί να βάλετε το tag <p> πρίν αρχίσετε να τη γράφετε. Εάν απλώς θέλετε να αλλάξετε γραμμή (και όχι παράγραφο), τότε χρησιμοποιήστε το tag <newline>. Τα σχόλιά σας, μπορείτε να τα γράφετε ανάμεσα στα tags <!-- και -->. Όταν θέλετε να δίνετε έμφαση σε κάποια τμήματα του κειμένου σας, τότε μπορείτε να κάνετε τη γραμματοσειρά να φαίνεται είτε ως italics (πλάγια γράμματα), είτε ως bold (έντονα γράμματα). Για να ορίσετε τα italics, αρκεί να "περικυκλώσετε" το τμήμα του κειμένου που θέλετε με τα tags <it> και </it>, ενώ για bold, χρησιμοποιήστε τα tags <bf> και </bf> με τον ίδιο ακριβώς τρόπο. Μπορείτε, επίσης, να κάνετε τη γραμματοσειρά σε typewriter style με τα tags <tt> και </tt>. Η SGML σας δίνει την δυνατότητα να χρησιμοποιήσετε λίστες μέσα στο έγγραφό σας. Για να προσθέσετε μία μη αριθμημένη λίστα (λίστα με κουκίδες), περικυκλώστε την λίστα με τα tags <itemize> και </itemize>. Ανάμεσα στα δύο αυτά tags, ορίζετε τα στοιχεία της λίστας με το tag <item>. Δείτε ένα σχετικό παράδειγμα: <itemize> <item>1ο στοιχείο <item>2ο στοιχείο <item>3ο στοιχείο </itemize> Εάν τώρα θέλετε να δημιουργήσετε μια αριθμημένη λίστα, αρκεί να χρησιμοποιήστε τα tags <enum> και </enum> αντί των <itemize> και </itemize>. Αν μέσα στο έγγραφό σας έχετε συμπεριλάβει ένα κομμάτι κώδικα και θέλετε να το κάνετε να ξεχωρίζει από το υπόλοιπο έγγραφο, τότε περικυκλώστε το από τα tags <verb> και </verb>. Παράδειγμα:
    <verb>
    #include <iostream.h>

    void main()
    {
    cout << "Hello World !!" << endl;
    }
    </verb>
### 3.4 Ειδικοί χαρακτήρες Μάλλον, μέχρι τώρα, θα έχετε καταλάβει ότι αν θέλετε να χρησιμοποιήσετε τους χαρακτήρες < και > δεν μπορείτε, γιατί χρησιμοποιούνται από την SGML, ώστε να υποδηλώνουν την παρουσία ενός tag. Μην ανησυχείτε, υπάρχει λύση σ' αυτό το πρόβλημα. Έχετε την δυνατότητα να παραστήσετε τους χαρακτήρες αυτούς (αλλά και άλλους όπως θα δούμε στη συνέχεια), χρησιμοποιώντας ειδικούς κώδικες (όπως άλλωστε και στην HTML). Παρακάτω, θα αναφέρω σε μιά λίστα μερικούς από τους κωδικούς για τους ειδικούς χαρακτήρες. Βέβαια, υπάρχουν περισσότεροι ειδικοί χαρακτήρες από αυτούς, τους οποίους μπορείτε να βρείτε στο Guide των Sgml-Tools. Χρησιμοποιείστε τον κωδικό &amp; για το σύμβολο (&) Χρησιμοποιείστε τον κωδικό &lt; για το σύμβολο (<) Χρησιμοποιείστε τον κωδικό &gt; για το σύμβολο (>) Χρησιμοποιείστε τον κωδικό &etago; για το σύμβολο (</) Χρησιμοποιείστε τον κωδικό &num; για το σύμβολο (#) Χρησιμοποιείστε τον κωδικό &dollar; για το σύμβολο ($) Χρησιμοποιείστε τον κωδικό &percnt; για το σύμβολο (%) Χρησιμοποιείστε τον κωδικό &tilde; για το σύμβολο (~) Χρησιμοποιείστε τον κωδικό &copy; για το σύμβολο (©) Χρησιμοποιείστε τον κωδικό &reg; για το σύμβολο (®) ### 3.5 Εσωτερικά links H SGML σας παρέχει τη δυνατότητα, ενώ γράφετε ένα κεφάλαιο, να αναφερθείτε με δεσμό (link) σε ένα άλλο κεφάλαιο του εγγράφου σας. Αυτό μπορείτε να το κάνετε δίνοντας έναν εσωτερικό κρυφό δεύτερο τίτλο στο κεφάλαιο που θα θέλετε να αναφερθείτε. Το επόμενο παράδειγμα σας δείχνει πως μπορείτε να το κάνετε αυτό:
    <sect1>Τίτλος κεφαλαίου<label id="Κρυφός Τίτλος">
Μετά, όταν θα θέλετε να γράψετε το δεσμό για το κεφάλαιο, θα πρέπει να χρησιμοποιήσετε το εξής tag: <ref id="Κρυφός Τίτλος" name="Όνομα δεσμού">. Στο όνομα δεσμού, δεν είναι ανάγκη να γράψετε τον Τίτλο του κεφαλαίου, αλλά ότι όνομα εσείς επιθυμείτε. ### 3.6 Web links Ας δούμε τώρα τα tags για να προσθέτετε δεσμούς που έχουν να κάνουν με το Internet, γενικά: To tag <htmlurl name="Όνομα δεσμού" url="ότι διεύθυνση θέλετε"> σας επιτρέπει να παραπέμψετε τον αναγνώστη του εγγράφου σας σε έναν τόπο του παγκόσμιου ιστού. Βέβαια, μπορείτε να βάλετε και δεσμούς που να δείχνουν την e-mail διεύθυνση κάποιου ατόμου. Το κατάλληλο tag είναι το: <url name="Όνομα δεσμού" url="mailto:διεύθυνση e-mail">. ### 3.7 Εισαγωγή εικόνων Τέλος, έχετε τη δυνατότητα να αναφέρεστε σε εικόνες, μέσα στο έγγραφό σας (ακριβώς όπως και στην HTML). Το αντίστοιχο tag είναι το: <img src="όνομα εικόνας">. Επόμενο Προηγούμενο Περιεχόμενα